Title: _Stanovisko
Author: Informatika
Last saved by: Peter
Company: MVVP SR

Národná rada Slovenskej republiky
II. volebné obdobie

Zákon
z ......................,
ktorým sa dopĺňa zákon Národnej rady Slovenskej republiky č. 124/1996 Z.z. o Štátnom fonde rozvoja bývania v znení neskorších predpisov.
Národná rada Slovenskej republiky sa uzniesla na tomto zákone:
Čl. I
	Zákon Národnej rady Slovenskej republiky č. 124/1996 Z.z. o Štátnom fonde rozvoja bývania v znení zákona č. 1/1997 Z.z. a zákona č. 76/2000 Z.z. sa dopĺňa takto:
V § 10 sa za odsek 1 vkladá nový odsek 2, ktorý znie:
„(2) Ustanovenie odseku 1 písm. a) sa nepoužije ak ide o žiadateľa podľa § 7 písm. b), ktorým je obec a ktorý žiada o poskytnutie podpory na účel podľa § 5 ods. 1 písm. a)“.
Doterajšie odseky 2 až 10 sa označujú ako odseky 3 až 11.

Čl. II
Tento zákon nadobúda účinnosť 1. apríla 2001
Doložka zlučiteľnosti
návrhu zákona s právom Európskej únie
1.	Navrhovateľ zákona: vláda Slovenskej republiky.
2.	Názov návrhu zákona:
Zákon, ktorým sa dopĺňa zákon Národnej rady Slovenskej republiky č. 124/1996 Z.z. o Štátnom fonde rozvoja bývania v znení zákona č. 1/1997 Z.z. a zákona č. 76/2000 Z.z..
3.	V práve Európskej únie je problematika návrhu zákona upravená v týchto dokumentoch:
nie je upravená.
4.	Návrh zákona svojou problematikou:
nepatrí medzi prioritné oblasti aproximácie práva uvedené v článku 70 Európskej dohody o pridružení a ani iných článkov Dohody sa nedotýka. 
5.	Charakteristika právnych noriem Európskej únie, ktorými je upravená problematika návrhu zákona:
bezpredmetné.
6.	Vyjadrenie stupňa kompatibility s právnou normou Európskej únie:
bezpredmetné.
Problematika spojená s rozvojom a podporou bývania, ktorá tvorí rozhodujúci predmet predloženej právnej úpravy patrí do výlučnej kompetencie štátu, a nie je predmetom aproximácie, preto sa vyjadrenie stupňa kompatibility s právom Európskej únie k tejto časti neuvádza.